b'\n_START_ARTICLE_\nJezus iz pekla\n_START_SECTION_\nZgodba\n_START_PARAGRAPH_\nAndrej v kanjonu reke So\xc4\x8de snema zadnje sekvence filma o reki. Preno\xc4\x8di v neki vasi, kjer za\xc4\x8dne brati knjigo z naslovom Jesus iz pekla avtorja Pietra Lanoceja. V njej najde podobnosti z lastnim \xc5\xbeivljenjem. Glavni junak je italijanski mafijec don Attilio Goffeti, \xc4\x8digar najve\xc4\x8dji strah je, da bi njegov edini sin Gennaro izvedel, s \xc4\x8dim se o\xc4\x8de zares ukvarja. Alcide, donov kolega, s katerim sta se s Sicilije pretihotapila v Ameriko in zavzela mesto med pomembne\xc5\xbei, je izdal policiji neke informacije, zaradi \xc4\x8desar ga je don ubil. Na njegovo nesre\xc4\x8do je bil Gennaro pri\xc4\x8da umoru. Ko je izvedel resnico o o\xc4\x8detu, se je odlo\xc4\x8dil postati duhovnik. O\xc4\x8detu je odpustil in poskusil v \xc5\xbeupniji poravnati njegove grehe. Preselil se je na Sicilijo, kjer se je nanj spravila tamkaj\xc5\xa1na mafija in ga v tretjem poskusu umorila._NEWLINE_Andrej je imel med branjem privide, v katerih se je pogovarjal z Attiliom in zraven pripovedoval svojo zgodbo. Tudi Andrej v otro\xc5\xa1tvu ni bil na isti strani z o\xc4\x8detom. Ta ga je namre\xc4\x8d zapustil samega z mamo, ki je kmalu po izginotju o\xc4\x8deta umrla. Po njeni smrti ga je pri\xc5\xa1el o\xc4\x8de iskat in ga pustil pred nekim samostanom, kjer so ga vzgajale nune. Kasneje ga je posvojila zelo verna dru\xc5\xbeina. Nune so mu rekle, da bo ponj pri\xc5\xa1el "Jezus", zato je svojega novega o\xc4\x8deta klical tako. Leta 1944 je Andreja ta dru\xc5\xbeina pustila samega nekje na Dolenjskem. Na\xc5\xa1la ga nuna Vida in ga odpeljala v Ljubljano do prijateljice Marije. Ta je poskrbela za Andreja, kot da bi bila njegova mama. \xc4\x8cez nekaj let je nepri\xc4\x8dakovano prejel pismo \xc5\xbeupnika, ki je skrbel za o\xc4\x8deta. Andrej ga gre obiskat, vendar je prepozen: o\xc4\x8de se je namre\xc4\x8d obesil, za sina pa pustil le suknji\xc4\x8d.\n_START_SECTION_\nOdmevi\n_START_PARAGRAPH_\n"Fokalizacija skozi Andreja je v Jezusu iz pekla o\xc4\x8ditna v segmentih njegove percepcije \xc4\x8dasa in prostora ter v segmentih, kjer lahko prihaja do izraza njena kognitivna komponenta" (\xc5\xa0tuhec 1992: 2)_NEWLINE_"V Zidarjevih pripovednih besedilih je ob notranjem monologu predvsem opazno oblikovanje notranjega dialoga, kjer naracija prav tako sledi zavesti pripovedovane osebe" (\xc5\xa0tuhec 1992: 5)'